Pielikums

Ministru kabineta

2016. gada \_\_\_\_.\_\_\_\_\_\_\_\_\_\_\_\_

Rīkojumam Nr. \_)

**Publiskās pārvaldes informācijas un komunikāciju tehnoloģiju arhitektūras pārvaldības sistēma**

**Projekta apraksts (kopsavilkums)**

VARAM īstenojamā projekta virsmērķis ir veicināt darbības programmas „Izaugsme un nodarbinātība” specifiskā atbalsta mērķa Nr.2.2.1. “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” (turpmāk - SAM) sasniegšanu.

**Projektam ir izvirzīti šādi mērķi:**

* M1. Nodrošināt 2014.-2020. gada plānošanas perioda ERAF IKT projektu savstarpējo saskaņotību no IKT arhitektūras un SAM kopējo rādītāju izpildes viedokļa, kā arī sekmēt Publiskās pārvaldes informācijas sistēmu konceptuālās arhitektūras principu īstenošanu;
* M2. Radīt priekšnosacījumus informācijas pārvaldības ieviešanai publiskajā pārvaldē;
* M3. Izstrādāt centralizēto koplietošanas platformu projektējumus un nodrošināt to īstenošanas autoruzraudzību;
* M4. Radīt publiskās pārvaldes institūcijām drošas elektroniskas piegādes iespējas, balstoties uz [www.latvija.lv](http://www.latvija.lv) klientu darba vietas un dokumentu integrācijas vides risinājumiem;
* M5. Attīstīt sabiedrības spējas un ieinteresētību efektīvi izmantot radītos risinājumus, kas ir izstrādāti un ieviesti ERAF IKT projektu ietvaros.

**Projekta mērķu sasniegšanai tiek plānots veikt šādas darbības:**

1. **Metodiskais atbalsts un IKT arhitektūras pārvaldības darbības**, t.sk., metodisko materiālu izstrāde un konsultācijas projektu īstenotājiem, kā arī projektu nodevumu pārbaudes izlases kārtā attiecībā pret konceptuālās arhitektūras principu ievērošanu un iekļaušanos mērķarhitektūrā;
2. **Valsts informācijas resursu, sistēmu un sadarbspējas reģistra (VIRSIS) izveide un ieviešana**, reģistrā uzkrājot publiskās pārvaldes informācijas sistēmu un to sadarbspējas datus vismaz par ERAF 2014. - 2020. gada plānošanas perioda projektos attīstītajiem IKT risinājumiem;
3. **Datu publicēšanas platformas izveide** un atkalizmantojamo datu publicēšanas koordinēšana darbības programmas „Izaugsme un nodarbinātība” specifiskā atbalsta mērķa Nr.2.2.1. “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” sasniegšanai, t.sk. publiskās pārvaldes datu kopu kataloga un datu apmaiņas standartu attīstība un šo standartu ieviešanas pārvaldība vismaz ERAF 2014. - 2020. gada plānošanas perioda IKT attīstības projektu tvēruma apjomā
4. **Drošas elektroniskas piegādes risinājumu attīstība,** uzlabojot klienta darba vietas funkcionalitāti un lietojamību [www.latvija.lv](http://www.latvija.lv);
5. **Projektējuma izstrāde un ieviešanas autoruzraudzība centralizētajām koplietošanas platformām** - Publisko pakalpojumu sniegšanas un pārvaldības platformai, Drošas elektroniskas piegādes platformai, Datu izplatīšanas platformai, Datu publicēšanas platformai.
6. **Sabiedrības IKT iespēju izmantošanas veicināšana**, t.sk. sabiedrības izpratnes veicināšana par drošu e-identifikāciju, e-iespēju kampaņas, e-pakalpojumu forumi, apmācības par e-pakalpojumu izmantošanu un drošu e-vidi, jauniešu intereses veicināšana par digitālajām prasmēm un e-pakalpojumiem, mācību programmas un materiālu izstrāde par e-pārvaldības rīkiem, sabiedrības informēšana par valsts e-iespējām (dalība izstādēs, semināros, konferencēs u.c.), pētījumi par e-prasmēm un e-iespējām.

**Pēc projekta pabeigšanas tiek plānots sasniegt šādus projekta rezultāta rādītājus:**

|  | Rezultāta rādītājs | Mēr-vienība | Sākot-nējā vērtība | Sasniedzamā vērtība 2 gadus pēc projekta beigām | Sasniedzamā vērtība 3 gadus pēc projekta beigām |
| --- | --- | --- | --- | --- | --- |
| 1 | Publiskās pārvaldes institūcijas, kas izmanto būtiskos arhitektūras elementus | skaits | 32 | 100 | 110 |
| 2 | Ieguldījums publiskā sektora vidējā informācijas atkalizmantošanas indeksā | punkti | 0 | 100 | 100 |
| 3 | Iedzīvotāju īpatsvars, kas informācijas ieguvei par valsts un pavaldību pakalpojumu saņemšanu elektroniskā veidā izmantotu portālu [www.latvija.lv](http://www.latvija.lv).[[1]](#footnote-1) | % | 28,6% | 34% | 40% |
| 4.  | Vienotā valsts un pašvaldību portālā [www.latvija.lv](http://www.latvija.lv) reģistrējušos personu (profilu) skaits. | Skaits | 569 000 | 650 000 | 700 000 |

**Īstenojot projekta darbības, tiek plānots sasniegt šādus iznākuma rādītājus:**

|  |  |  |  |  |
| --- | --- | --- | --- | --- |
|  | Iznākuma rādītājs | Mērvienība | Starpvērtība (2 gadi pēc projekta sākuma) | Sasniedzamā vērtība projekta beigās |
| 1 | Pilnveidoti darbības procesi | skaits | 6 | 12 |
| 2 | Izstrādāts centralizēto koplietošanas platformu projektējums (Drošas elektroniskas piegādes platformai, Datu publicēšanas platfrmai, Datu izplatīšanas platformai un Pakalpojumu sniegšanas un pārvaldības platformai). | skaits | 1 | 1 |
| 3 | Ieviests VIRSIS | skaits | 1 | 1 |
| 4 | Funkcionāli pilnveidots Drošas elektroniskās piegādes platformu veidojošais risinājums | skaits | 1 | 1 |
| 5 | Ieviesta Datu publicēšanas platforma | skaits | 1 | 1 |
| 6 | Īstenoti apmācību, informatīvo un publicitātes pasākumi | skaits  | 4 | 10 |

Projekta kopējais plānotais finansējuma apjoms ir 4 500 000 *euro.* Projektu plānots īstenot 36 mēnešu laikā no projekta īstenošanas līguma noslēgšanas.

**Ieguldījums SAM rezultāta rādītājos un projekta lietderīgums**

Pirmā no divām galvenajām ieguvumu pozīcijām, kas kopumā nosaka projekta ekonomisko efektivitāti ir publiskās pārvaldes un iedzīvotāju ietaupījumi, tradicionālās oficiālās sarakstes vai klātienes vizīšu vietā izmantojot informācijas apmaiņu drošā elektroniskās piegādes vidē.

Ir pamats pieņēmumam, ka klienta darba vietas pilnveidošana [www.latvija.lv](http://www.latvija.lv) vidē, kā arī drošas elektroniskās piegādes koplietošanas pakalpojuma attīstīšana un popularizēšana būtiski palielinās gan to iedzīvotāju skaitu, kuri izveidos profilus [www.latvija.lv](http://www.latvija.lv) vidē, gan to publiskās pārvaldes institūciju skaitu, kuras sāks izmantot iespēju komunicēt ar šiem iedzīvotājiem elektroniski, ietaupot gan iestāžu (pirmkārt, bet ne tikai – pasta sūtījumu) izdevumus, gan iedzīvotāju laiku un izmaksas (pirmkārt, bet ne tikai – transporta un zaudēta darba laika), kas saistītas ar administratīvajām procedūrām (administratīvais slogs).

Otru ietaupījumu apjomā nozīmīgāko pozīciju veidos ietaupījumi no būtisku IKT arhitektūras elementu koplietošanas (maksimāli izslēdzot paralēlu dublējošu risinājumu izstrādi), kas nebūtu iespējami, ja netiktu veikta IKT arhitektūras attīstības koordinācija, kam metodisko, ekspertīzes resursu un IKT atbalsta risinājumu atbalstu nodrošinās projekts. Lielākie konkrētie ietaupījumi ir sagaidāmi efektīvi koplietojot datu izplatīšanas un datu publicēšanas risinājumus.

Projekta tieši un pastarpināti ietekmētā mērķauditorija faktiski sakrīt ar visu SAM projektu kopējo mērķauditoriju, jo projektējot un izstrādājot komponentus 4 koplietošanas platformu ietvaros un sniedzot citiem ERAF IKT projektiem atbalstu koplietošanas komponenšu radīšanā un izmantošanā, tā tiek ietekmēta pastarpināti, bet veicinot IKT projektos rādīto e-iespēju izmantošanu plašā sabiedrībā – tieši.

Attiecībā uz projekta ietekmi uz SAM kopējo rezultāta rādītāju sasniegšanu, var droši prognozēt, ka Drošas elektroniskas piegādes platformas attīstība būtiski ietekmēs iedzīvotāju un komersantu īpatsvaru, kas izmanto e-pakalpojumus. Savukārt, Datu publicēšanas platformas izstrāde un ieviešana projekta ietvaros sniegs 100 punktu ieguldījumu vidējā publiskā sektora informācijas atkalizmantošanas indeksā, t.i. 50% no SAM specifikā rezultāta rādītāja. Platformā publicētie dati būs pieejami visai sabiedrībai (iedzīvotājiem, komersantiem, pētniekiem un publiskajai pārvaldei) atkalizmantošanai un jaunu inovatīvo produktu radīšanai. Reģistra VIRSIS izstrāde un ieviešana paaugstinās publiskās pārvaldes procesa efektivitāti saistībā ar valsts pārvaldes informācijas sistēmu, informācijas resursu un tehnisko resursu uzskaiti un radīs priekšnosacījumus efektīvākai datu apmaiņas organizācijai, kas ilgākā perspektīvā ietekmēs vairākus simtus informācijas sistēmu pārziņus un turētājus, bet noslēdzot projektu – ne mazāk par 30 sistēmu pārziņus un turētājus. Citas projekta darbības pastarpināti ietekmē SAM rezultātu sasniegšanu, veidojot priekšnosacījumu citos ERAF IKT projektos paredzēto IKT risinājumu lietderīgai izstrādei un ieviešanai, kā arī e-pakalpojumu izmantošanai.

Vides aizsardzības un

reģionālās attīstības ministrs K.Gerhards

Vīza:

valsts sekretāra p.i.,

valsts sekretāra vietniece E.Turka

18.01.2016. 12:55

992

Vides aizsardzības un reģionālās attīstības ministrijas

Publisko pakalpojumu departamenta

Vienas pieturas aģentūras nodaļas

Vecākā konsultante

Lelda Kalniņa

67026576,

lelda.kalnina@varam.gov.lv

1. Sabiedriskā aptaujā iekļauts jautājums. [↑](#footnote-ref-1)